laion/Wikipedia-Exotic huggingface dataset:
האינטרנציונל הליברלי

האינטרנציונל הליברלי הוא ארגון בינלאומי של מפלגות ליברליות. הארגון הוקם בשנת 1947 ומשרדיו שוכנים בלונדון. הארגון הוקם על בסיס מניפסט אוקספורד, שנוסח בשנת 1947 על ידי נציגים של כ-19 מפלגות ליברליות מרחבי העולם בקולג' וודהאם באוקספורד, אנגליה. המניפסט מנסח את העקרונות הבסיסים שעליהם מסכימות כל המפלגות החברות הארגון. בשנת 1997 אומצה הרחבה למסמך בשם "האג'נדה הליברלית עבור המאה ה-21". מפלגות חברות בארגון כוללות את המפלגה הדמוקרטית החופשית בגרמניה ומפלגה המפלגה הליברל-דמוקרטית בבריטניה. נשיא הארגון הוא האנס ואן באלן, חבר הפרלמנט האירופי מטעם המפלגה לחופש לדמוקרטיה בהולנד. בעבר הייתה המפלגה הפרוגרסיבית חברה באינטרנציונל. עם הקמת המפלגה הליברלית הישראלית הייתה היא חברה באינטרנציונל, ועם הקמת הליברלים העצמאיים, היו שתי המפלגות חברות באינטרנציונל. בשנת 1985 הטילו נציגי המפלגה הליברלית וטו על קבלת מפלגת שינוי לאינטרנציונל. בתקופות מסוימות, ייצגה את ישראל בארגון "המדרשה הליברלית", גוף ששימש כסמינר רעיוני של המפלגה הליברלית הישראלית, ועו"ד יצחק ננר, שימש כנציג ישראל, וגם כסגן נשיא האינטרנציונל וחבר האקזקוטיבה. מאז 2021, חברה בארגון מפלגת יש עתיד. נציגים מישראל, בהם משה קול, יוסף ספיר, אברהם שריר, יצחק מודעי ואמנון רובינשטיין כיהנו כסגני נשיא האינטרנציונל וכנסים וסמינרים של האינטרנציונל התקיימו בישראל בינואר 1963, בדצמבר 1967, בינואר 1973 ובספטמבר 1984. ליברליזם אתר האינטרנט הרשמי של האינטרנציונל הליברלי אתר האינטרנט הרשמי של האינטרנציונל הליברלי (באנגלית) השמרנים בבריטניה פונים לפרוגרסיבים, דבר, 27 בינואר 1958 יהושע ביצור, מיהו ליברל?, מעריב, 16 באוקטובר 1985 משה קול, מלחמת יהודים במדריד, מעריב, 23 באוקטובר 1985 Yesh Atid joins Liberal International, The Jerusalem Post | JPost.com (באנגלית אמריקאית) חזקי ברוך, יש עתיד הצטרפה לארגון 'ליברל' הבינלאומי, באתר ערוץ 7, ‏2021-10-03 האינטרנציונל הליברלי יתמוך בקבלת ישראל לשוק המשותף, דבר, 11 בספטמבר 1966 קול נבחר סגן נשיא האנטרנציונל הליברלי, מעריב, 18 באוקטובר 1976 יוסף ספיר למסע הסברה באנגלית, מעריב, 5 בדצמבר 1967 כנס האינטרנציונל הליברלי ייערך בישראל, חרות, 13 בדצמבר 1962 מלאגודי: השוק צריך להיות פתוח, מעריב, 9 בינואר 1963 נציגים מ־17 ארצות ישתתפו בסמינר הליברלי, מעריב, 10 בדצמבר 1967 האינטרנציונל הליברלי מתכנס לראשונה בישראל, דבר, 25 בינואר 1973 בירושלים נפתחו דיוני מושב האינטרנציונל הליברלי, דבר, 28 בינואר 1973 ועידת האינטרנציונל הליברלי תתכנס בישראל, דבר, 27 באוקטובר 1983 אינגה דויטשקורן, קיום הקונגרס בישראל, מעריב, 9 באוגוסט 1984 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
My Favorite Things

My Favorite Things (בתרגום חופשי: "הדברים החביבים עליי ביותר") הוא שיר מהמחזמר "צלילי המוסיקה" מאת ריצ'רד רוג'רס ואוסקר המרשטיין, שנכתב על ידי המרשטיין והולחן על ידי רוג'רס. השיר בוצע והוקלט לראשונה במחזמר הראשון בברודוויי בשנת 1959, בביצוען של מרי מרטין ופטרישה ניוואי. הגרסה הנודעת ביותר הופיעה בסרט "צלילי המוסיקה" משנת 1965 המבוסס על המחזמר, בבימויו של רוברט וייז, ובוצעה על ידי השחקנית הראשית ג'ולי אנדרוז. במחזה המקורי, השיר מופיע כאשר הנזירה מריה, הדמות הראשית, נמצאת במשרדה של אם המנזר, בטרם היא נשלחת לטפל בילדי משפחת פון טראמפ. אולם בגרסת הסרט מ-1965, מריה שרה את השיר לילדי המשפחה בחדר המיטות בזמן סופת רעמים, במקום השיר The Lonely Goatherd (בתרגום חופשי: "הרועה הבודד") שיועד לקטע זה במקור והועבר לקטע אחר בסרט. השינוי אומץ בעיבודים מאוחרים נוספים. השיר מציג רשימה של דברים מוחשיים בהקשר יומיומי (למשל: טיפות גשם על ורד, שפמפם של חתלתול, כרוכית תפוחים פריכה) האהובים על הדמות השרה את השיר, אשר מחשבה עליהם בזמנים קשים מקלה את הרגשתה הרעה של הדמות השרה, בכך שהם מעוררים נחמה או יוצרים הסחה מפני הפחד הפוקד אותה. השיר תורגם לעברית מספר פעמים. התרגום הראשון ככל הנראה היה של עפרה אליגון תחת השם "אלו דברים שעלי אהובים", בביצוען של רבקה רז ועדנה גורן. כיום תרגום רווח הוא של אבי קורן, תחת השם "הדברים שאותי משמחים", עבור הגרסה הישראלית של המחזמר מ-1995, בבימויו של מנחם גולן ובכיכובה של חני נחמיאס. השיר בוצע על ידי נחמיאס (בתפקיד מריה) יחד עם דינה גולן (בתפקיד אם המנזר, במסגרת הסצנה המקורית במחזה). לשיר עשרות גרסאות כיסוי בשפות שונות. אחת הגרסאות החשובות הייתה גרסת ג'אז אינסטרומנטלית מאת ג'ון קולטריין שפורסמה לראשונה בשנת 1961. השיר בעיבודו האינסטרומנטלי היה לחלק מייצג ברפרטואר של קולטריין, ולפחות שמונה עשר מביצועי השיר הוקלטו ונכללו באלבומים. כמו רבים משירי מחזות הזמר, גם My Favorite Things היה לסטנדרט ג'אז, ובוצע על ידי אמני ג'אז רבים, ביניהם שרה ווהן, גראנט גרין, דייב ברובק, ג'ון מקלפלין, קני בורל, בראד מלדאו, אל ג'ארו ורבים נוספים. השיר זכה לעיבודים רבים ובתקופות שונות גם במוזיקה הפופולרית, מחוץ לסוגת הג'אז. מילות השיר, שבחלקן קיים הקשר חורפי ועיבוד המחזה בו השיר מבוצע בזמן סופת רעמים, גרמו לשיר להיות פופולרי בזמן חג המולד ולהיות מזוהה עמו. השיר נכלל בעשרות אלבומים בנושא חג המולד (למשל, בביצועם של ברברה סטרייסנד, טוני בנט, קני רוג'רס, הקרפנטרז, בארי מנילו, קלי קלרקסון, מרי ג'יי בלייג' ורבים נוספים). השיר "7 Rings" של הזמרת אריאנה גרנדה (2019) מבוסס על המנגינה של "My Favorite Things" והמילים רומזות אליו. מידע על היצירה "My Favorite Things" באתר מיוזיק בריינז גרסאות נוספות ל"My Favorite Things" באתר SecondHandSongs מילות השיר "My Favorite Things" באתר שירונט תזה אקדמית מאת סקוט אנדרסון – ניתוח התפתחות סגנון האוונגרד של ג'ון קולטריין בין השנים 1960–1965 באמצעות השוואת ארבע גרסאות מוקלטות של My Favorite Things בביצועו (באנגלית) וידאו של השיר מתוך הסרט "צלילי המוסיקה" מ-1965, בערוץ של רוג'רס והמרשטיין באתר YouTube ביצוע השיר "אלו דברים שעלי אהובים", בערוץ של רבקה רז באתר YouTube – תרגום השיר לעברית על ידי עפרה אליגון לדוגמה: ”Snowflakes that stay on my nose and eyelashes, Silver white winters that melt into springs” בתרגום חופשי: ”פתיתי שלג הנשארים על אפי וריסיי, חורפים כסופים-לבנים הנמסים לכדי אביבים”
הרי אחמר

הרי אחמר הוא רכס הרים באורך של כ-200 ק"מ,[דרוש מקור] השוכן במזרחה של אתיופיה. כיוונו של הרכס הוא ממערב-דרום-מערב למזרח-צפון-מזרח, ופסגותיו נישאות מעל גובה של 2,300 מטרים מעל פני הים. הרכס חוצץ, בין היתר, בין הערים הרר מדרום לו ודירה דאווה מצפון לו, והוא היווה את המניעה העיקרית לסלילת מסילת אדיס אבבה-ג'יבוטי. בכך גרם הרכס להקמתה של דירה דאווה, וכתוצאה מכך לנישולה של הרר מתפקידה כמרכז המסחרי והפוליטי של מזרח אתיופיה. מדיה וקבצים בנושא הרי אחמר בוויקישיתוף אודות הרכס באתר טרוולג'ורנל(הקישור אינו פעיל) אודות הרכס באתר טרוולאינגלוק ערך זה הוא קצרמר בנושא גאוגרפיה של אתיופיה ובנושא הרים. אתם מוזמנים לתרום לוויקיפדיה ולהרחיב אותו.
Streets of London

Streets of London ("רחובות לונדון") הוא שירו של הזמר והגיטריסט האנגלי ראלף מקטל, שיצא ב-1969. השיר מציג כנגד בעיותיהם של אנשים מן השורה את קשייהם של חסרי הבית, הבודדים, הזקנים והנשכחים שבחברה. מקטל כתב את השיר בהשראת חוויותיו בטיולי טרמפים והופעות רחוב שערך באירופה במהלך שנות העשרים המוקדמות שלו, ובמיוחד בפריז ובלונדון. מקור הסיפורים המובאים בשיר הוא של פריזאים דווקא, אך הוא בחר להציג אותם כיושבי לונדון על מנת שלא להעליב את פריז. הוא נמנע מלכלול את השיר, המנוגן בטכניקת הפינגר סטייל, באלבום הבכורה שלו שיצא לאור בשנת 1968, במחשבה שהוא מדכא מדי; אך בשנה שלאחר מכן כלל אותו באלבומו השני Spiral Staircase, בהשפעת מפיק האלבום. ב-1974 יצא השיר לשוק גם כסינגל. השיר זכה להצלחה גדולה, הגיע למקום השני במצעד הסינגלים הבריטי, והיה לשירו המצליח ביותר של מקטל מבחינה מסחרית - בעיקר בעקבות יציאת הסינגל ב-1974 - עם שיא מכירות של 90,000 עותקים ביום אחד ב-1974. השיר זיכה את מקטל בפרס איבור נובלו בקטגוריה לכותבי שירים. עם השנים ביצעו למעלה ממאתיים אמנים גרסאות כיסוי של השיר, בהם מרי הופקין, שינייד או'קונור ורוג'ר ויטאקר. עם פרוץ משבר הקורונה בבריטניה עדכן מקטל את מילות השיר בהתאם לרוח הזמן. מידע על היצירה "Streets of London" באתר מיוזיק בריינז מידע על הקומפוזיציה "Streets of London" באתר AllMusic גרסאות נוספות ל"Streets of London" באתר SecondHandSongs דגימה של השיר, באתר האינטרנט של ראלף מקטל (30 שניות) סיפורו של השיר, באתר האינטרנט של BBC מילות השיר, באתר שירונט 'Streets Of London' באתר של ה-BBC Fergal Keane, ‏Why Ralph McTell has updated his hit Streets of London for coronavirus era, באתר חדשות ה-BBC, ‏26 במרץ 2020.
פטריק אוז'דניק

פטריק אוז'דניק (בצ'כית: Patrik Ouředník; נולד ב-23 באפריל 1957) הוא סופר, משורר ומתרגם צ'כי החי ופועל בצרפת. נולד בפראג לאם צרפתייה ולאב צ'כי. בשנת 1984 היגר לצרפת, שם עבד כמורה לשחמט ואחר כך כספרן. בין השנים 1986 ל-1998 שימש כעורך מדור הספרות במגזין L'Autre Europe. עוסק בתרגום של ספרות ושירה מצ'כית לצרפתית וההפך. ספרו אירופיאנה, העוסק בתולדות אירופה במאה העשרים, ואשר יצא בשנת 2001 זכה להצלחה גדולה ותורגם לכ-28 שפות. הוא תורגם לעברית על ידי רות בונדי וראה אור בהוצאת חרגול. אירופיאנה - קיצור תולדות המאה העשרים, בהוצאת חרגול, ספטמבר 2006, תחילת הספר באתר טקסט The Rough-book of the Czech Language: A Dictionary of Unconventional Czech (Šmírbuch jazyka českého. Slovník nekonvenční češtiny), Paris, 1988. Or (Anebo), Prague, 1992. The Extraordinary Adventures of Prince Chicory... (O princi Čekankovi, jak putoval za princeznou...), Prague, 1993. And There Is No New Thing under the Sun: A Dictionary of Biblical and Parabiblical Expressions (Aniž jest co nového pod sluncem. Slova, rčení a úsloví biblického původu), Prague, 1994. Year Twenty-Four (Rok čtyřiadvacet), Prague,1995. If I Don’t Say So (Neřkuli), Prague, 1996. In Search of Lost Language (Hledání ztraceného jazyka), Prague, 1997. 112 Ways to Roll a Barrel of Oil (Des 112 façons desquelles on peut faire rouler un tonneau à huile) (Limoges 1999, with Jiří Pelán). The Key Is at the Bar (Klíč je ve výčepu), Prague, 2000. 55 Types of Laced Boots to Keep Your Feet Warm in Winter (Des 55 espèces de brodequines dont on peut s'entourer les pieds en hiver) (Limoges 2001, with Jiří Pelán). Europeana: A Brief History of the Twentieth Century (Europeana: Stručné dějiny dvacátého věku), Prague, 2001. House of a Barefoot Man (Dům bosého) Prague, 2004. The Opportune Moment, 1855 (Příhodná chvíle, 1855), Prague, 2006. Case Closed (Ad acta), Prague, 2006. On the Free Exercise of Language (Svobodný prostor jazyka), Prague 2013. A History of France: For Our Dearly Departed (Histoire de France. À notre chère disparue), Paris 2014 (in French). אתר האינטרנט הרשמי של פטריק אוז'דניק ערך זה הוא קצרמר בנושא אישים ובנושא סופרים. אתם מוזמנים לתרום לוויקיפדיה ולהרחיב אותו.
האגודה ללימודי ישראל

האגודה ללימודי ישראל (באנגלית: AIS - Association for Israel Studies) היא אגודה מדעית בינלאומית שהוקמה בשנת 1985 אשר עוסקת בקידום וטיפוח לימודי ישראל, תחום מחקר רב-תחומי המאגד את העוסקים במחקר של ישראל המודרנית בתחומי מדעי הרוח וחברה. האגודה רשומה בארצות הברית וחברים בה כ-500 חוקרים מכל רחבי העולם. נכון לשנת 2023 נשיא האגודה הוא פרופסור רפאל כהן-אלמגור מאוניברסיטת האל. בין נשיאי העבר של האגודה: מירון (מייק) ארונוף, איאן לוסטיק, פנינה להב, רוברט פרידמן (אנ'), יואל מגדל, חנה הרצוג, רחל ברנר, אלן דאוטי, אביבה חלמיש, גד ברזילי, מנחם הופנונג, אילן טרואן, יעל ארונוף, ואריה ספוזניק האגודה מקיימת מדי שנה כנס המתקיים בשפה האנגלית ובמסגרתו היא מחלקת את פרס שפירא לספר הטוב ביותר בלימודי ישראל, על שם הסוציולוג יונתן שפירא, פרס הלפרין לעבודת הדוקטורט הטובה ביותר בלימודי ישראל, על שם הסוציולוג בן הלפרין ואת פרס קימרלינג להרצאה הטובה ביותר בכנס השנתי על שם הסוציולוג ברוך קימרלינג. כמו כן מעניקה האגודה מדי שנה פרס על מפעל חיים לחוקר בולט בתחום לימודי ישראל ופרס לחוקר צעיר ומבטיח בתחום. האגודה מוציאה לאור את כתב העת Israel Studies Review (אנ'), המתפרסם ארבע פעמים בשנה. קטגוריה:זוכי פרס שפירא (סוציולוגיה) אתר האינטרנט הרשמי של האגודה ללימודי ישראל (באנגלית) האגודה ללימודי ישראל, ברשת החברתית פייסבוק האגודה ללימודי ישראל, ברשת החברתית אקס (טוויטר) האגודה ללימודי ישראל, ברשת החברתית אינסטגרם ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
Journal of Israeli History

Journal of Israeli History (אנגלית: כתב העת להיסטוריה של ישראל) הוא כתב עת העוסק בהיסטוריה של ישראל המודרנית ושל התנועה הציונית, היוצא לאור משנת 1980 בהוצאת ראוטלדג' (Routledge) והמכון לחקר הציונות וישראל באוניברסיטת תל אביב. תחילה נקרא כתב העת "Zionism", אחר כך שונה שמו ל-"Studies in Zionism", וב-1994 קיבל את שמו הנוכחי. בכתב העת מתפרסמים מאמרים מקוריים של חוקרים בתחומי ההיסטוריה ומדעי החברה, מדעי היהדות ומזרחנות. עורכת כתב העת היא ההיסטוריונית אניטה שפירא, עורכת המשנה היא פיליפה שמרת. חברי המערכת הם: פרופ' דן לאור, פרופ' מנחם מאוטנר, פרופ' יוסף מאלי, פרופ' אשר ססר ופרופ' שלום רצבי. Journal of Israeli History, באתר של הפקולטה למדעי הרוח באוניברסיטת תל אביב Journal of Israeli History, באתר Taylor & Francis ערך זה הוא קצרמר בנושא ציונות. אתם מוזמנים לתרום לוויקיפדיה ולהרחיב אותו.
רבה בר רב חנן

רבה (או רבא) בר רב חנן, היה אמורא בבלי בדור הרביעי, בנו של רב חנן. היה חברו של האמורא המפורסם אביי, וכבר בילדותם שניהם היו תלמידיו של רבה, ראש ישיבת פומבדיתא. מסופר עליהם שבילדותם ישבו לפני רבה, ושאל אותם "למי מברכים?" ואמרו: "לרחמנא" (לרחמן, כינוי לאלוהים). שאלם: "והיכן הוא יושב?" רבא בר רב חנן הצביע כלפי התקרה, ואביי יצא החוצה והצביע השמיימה. רבה התפעל מן התשובה וחזה שיגדלו להיות חכמים גדולים. אביי היה קטן ממנו, ונחשב כתלמיד חבר שלו. רבה העריכו ביותר, וביקש שהוא יספידהו לאחר מותו, יחד עם אביי. נשא ונתן גם בפני רבא, וגם רב אויא היה מחבריו. התגורר במקום בשם ארטיבנא (נוסחאות אחרות: ארטבינא, ארטביא, ארטוניא) ליד פומבדיתא, ובשבתות עשה עירוב תחומין לצורך הליכה לעיר התורה פומבדיתא. לדעת רבנו חננאל בפירושו שם, הליכתו נועדה לשמוע את שיעוריו של רב יוסף, שהיה ראש ישיבת פומבדיתא אחרי רבה. לפרנסתו עסק כנראה בחקלאות. מסופר שהיו לו דקלים על גבול פרדסו של רב יוסף, וציפורים שקיננו על הדקלים הזיקו לפרדס. רב יוסף תבע ממנו להרחיק את הדקלים, והשיב שאיננו רוצה לעקור עצי פרי, אך הוא מרשה לרב יוסף לעשות זאת בעצמו. לא הובאה בגמרא הלכה כלשהי בשמו. עשרות אזכוריו בתלמוד הם בהקשרים של המשא ומתן התלמודי: העלאת התלבטויות שונות או קושיות על דברי חכמים אחרים. הרב אהרן הימן, "רבה בר רב חנן", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת ברכות, דף מ"ח, עמוד א', על פי הכרעת דקדוקי סופרים ותולדות תנאים ואמוראים כגרסת בה"ג תלמוד בבלי, מסכת שבת, דף קנ"ג, עמוד א'. תלמוד בבלי, מסכת זבחים, דף נ"ה, עמוד א', מסכת חולין, דף קכ"ט, עמוד א'. תלמוד בבלי, מסכת קידושין, דף ל"ט, עמוד א' תלמוד בבלי, מסכת עירובין, דף נ"א, עמוד ב'. תלמוד בבלי, מסכת בבא בתרא, דף כ"ו, עמוד א'
חסידות ויסקוט-קרושנוביץ

חסידות ויסקוט-קרושנוביץ היא חסידות פולנית שנוסדה בראשית המאה ה-19 מייסדה היה רבי אברהם יוזפא לרמן מקונסקוולה. רבי אברהם, המייסד, היה תלמידו של החוזה מלובלין, והיה נוסע אליו יחד עם חבריו רבי ישכר בר מרדושיץ ורבי יחזקאל מקוזמיר, החוזה מלובלין התבטא בשבחם שהם בבחינת ”הנה שלושה אנשים ניצבים”, כלומר מלאכים. הוא כונה "השרף מקאָנסיקוואָלי". רבי אברהם התגורר בעיירה קונסקוולה; בעיירה זו התקיימה החצר החסידית ובה כיהן כאדמו"ר. נהג תעניות 35 שנה ברציפות. נפטר בשנת תרט"ו (1855). השני בשושלת, היה בנו, רבי אליהו, אשר היה תלמידם של רבי מנחם מנדל מקוצק ורבי נח מקארוב. שיש כרב בוונהוונהליץ. בשנת תר"י התמנה לרב בפילוב, ואחר כך בויסקוט. בשנת תרט"ו התמנה לאדמו"ר. חיבר את ספרי השו"ת דבר אליהו ו-אזור אליהו על התורה. השלישי, היה בנו, רבי אברהם יוזפא מויסקוט אשר נולד בשנת תרט"ז (1857). היה רב ביאניבצה. אחרי פטירת אביו כיהן כאדמור בפילוב ובויסקוט. חיבר את הספר חיי איברא - פירוש על התורה והש"ס. נפטר בכ"ז בחשוון תרנ"א (1890). הרביעי, היה בנו, רבי חיים מקרושנוביץ אשר נולד בשנת תרכ"ז (1867). היה רב בדוברין (כיום דובז'ין על נהר ויסלה), פלוצק וקרושנוביץ (פולנית: Krośniewice). היה מפורסם כגדול בתורה ובעל ידע ביבליוגרפי. חיבר ספרים רבים. נפטר בא' בטבת תרע"א (1911). החמישי, היה בנו, רבי שמחה בונים מקרושנוביץ. היה ידען גדול בחסידות. שימש כאדמו"ר בלודז'. נרצח בשואה. יצחק אלפסי, החסידות, תשל"ז-1977, עמ' 210. על פי ספר בראשית הרב לוי גרוסמן, שם ושארית, ערך וויסקוט.
בטיחות בתחבורה

בטיחות בתחבורה הוא שם כולל למאמצים להקטנת הסיכון לחיי אדם, בעלי חיים או רכוש, הנגרם או עלול להיגרם כתוצאה משימוש באמצעי התחבורה השונים בין אם בשוגג, ברשלנות פושעת, או כתוצאה מליקוי טכני מכל סוג ברכב או בתשתיות. הבטיחות בתחבורה, נחלקת לתחבורה יבשתית, תחבורה ימית ותחבורה אווירית. ערך מורחב – בטיחות בדרכים בטיחות תחבורה יבשתית כוללת את בטיחותם של רכבים דו גלגליים (אופנועים, קטנועים ואופניים), מכוניות פרטיות ומסחריות, רכב כבד, ציוד חקלאי ממונע, תחבורה ציבורית (אוטובוסים, מוניות ורכבות), תשתיות תחבורה (עיליות ותחתיות) והתנהגות אנשים (הולכי הרגל, רוכבי האופניים ונהגים). ישנם מספר אמצעים להגן על הבטיחות באמצעות שינויים של הכבישים, לדוגמה פסי האטה ומעברי חצייה. ישנם חוקים רבים שנועדו להגביר את הבטיחות בדרכים כגון חוקי הגבלות מהירות. אמצעים אחרים נוגעים לנסיעה ברכב, למשל כרית אוויר, מושב בטיחות וחגורת בטיחות במקרה של תאונת דרכים. בשנים האחרונות, נעשה שימוש הולך וגובר בטכנולוגיות חכמות לתחבורה שמטרתן להקטין את הסיכון בכביש- הן לנהגים והן להולכי הרגל. מערכות והתקנים להקטנת הסיכון לתאונה, כוללים מערכת המזהה ומתריעה על הסיכון להתנגשות חזית אחור, או לסטייה בלתי מתוכננת מנתיב הנסיעה, מערכות המנטרות דפוסי נהיגה שגויים ומתריעה על כך בפני הנהג "קופסה ירוקה", מערכות המזהות ומתריעות על הימצאות הולך רגל במעבר החצייה מעבר חצייה פעיל, מערכת לזיהוי והתרעה על התרחשות תאונה, תוך הוצאת דיווח מיידי למוקדי החירום וההצלה לחצן מצוקה לרכב וטכנולוגיות המופיעות כאפליקציה סלולרית. דוגמה לניסיון להגביר את בטיחות התחבורה הימית היא האמנה הבינלאומית לבטיחות החיים בים, האמנה המרכזית להגנה על בטיחות אוניות סוחר. גרסתה הראשונה של האמנה התקבלה בשנת 1914 לאחר טביעתה של הטיטניק והיא קבעה את מספרן של סירות ההצלה הנדרשות על כל אונייה וציוד חירום אחר, וכן נוהלי בטיחות, כולל הדרישה להאזנה מתמדת ברשת הקשר. דוגמה לניסיונות להגביר את הבטיחות בתחבורה אווירית היא בניית מטוסים מודרניים כך שאוויר חם ממנוע הסילון יוזרם אל המנועים, הכנפיים וזנב המטוס. הזרמת האוויר החם נעשית כדי למנוע הצטברות קרח על כנפי המטוס. הקרח הצמוד לכנף פוגע ביכולת העילוי שלה, וגם כמות קטנה של קרח עלולה למנוע המראה בטוחה. קרח המצטבר על כנפי המטוס לקראת ההמראה עלול לגרום להתרסקות, וקרח הנוצר על כנפי המטוס בעת טיסה עלול לפגוע בפעולתם של המדפים, המאזנות, וחלקים נוספים בכנף המטוס, דבר שעלול להביא לאובדן שליטה במטוס ולהתרסקותו. מטוסים מצוידים ביציאת חירום אשר יכולה לאפשר לנוסעים להחלץ מהמטוס במקרה הצורך. בעת הסעת המטוס, דיילי אוויר מדריכים את נוסעי המטוס לגבי נוהלי הבטיחות בטיסה. אתר הבית של עמותת אור ירוק לשינוי תרבות הנהיגה בישראל אתר הבית של הרשות הלאומית לבטיחות בדרכים תומר הדר, מצפצפים על מערכות מצילות חיים, באתר כלכליסט, 1 באוקטובר 2017 תכנון תחבורתי, אתר משרד התחבורה
צבי בן יעקב

האם התכוונתם ל... צבי בן יעקב – מפקד בהגנה ובצה"ל צבי בן יעקב (צנחן) – אחד מצנחני היישוב צבי בן יעקב – שמו העברי של צבי רוזנבלט, שנחשד ברצח ארלוזורוב צבי בן יעקב (רב) – דיין ישראלי
אלש

המונח "אלצ'ה" מפנה לכאן. לערך העוסק בקבוצת כדורגל, ראו אלצ'ה (כדורגל). אלש (בוולנסית: Elx) או אלצ'ה (בספרדית: Elche) היא עיר בדרום-מזרח ספרד, במחוז אליקנטה שבקהילה האוטונומית של ולנסיה. היא סמוכה לעיר אליקנטה ולים התיכון. דרך העיר זורם נהר וינלופו (Vinalopó). ב-2006 נמנו בעיר 219,000 תושבים. יש במקום שרידים ארכאולוגיים רבים, חלקם מתוארכים לאלף החמישי לפנה"ס. היישוב הגדול הראשון במקום הוקם במאה ה-5 לפנה"ס בידי האיברים, שיצרו את הפסל המפורסם Dama d'Elx (הגבירה מאלש) המוצג במוזיאון הלאומי לארכאולוגיה במדריד. מאוחר יותר נכבשה בידי הקרתגנים, היוונים והרומאים, שכינו אותה Ilici. בתקופה הויזיגותית ישב בה בישוף. בתקופה המוסלמית איבדה מעט את חשיבותה. חיימה הראשון מאראגון כבש אותה ב-1264. החקלאות תופסת עדיין חלק משמעותי בכלכלת העיר, אך היום ייצור הנעליים הוא הענף הכלכלי העיקרי. בעיר פועלת קבוצת כדורגל בשם מועדון כדורגל אלצ'ה. חורש הדקלים באלש (Palmerar d´Elx), הגדול באירופה, הוכרז כאתר מורשת עולמית על ידי אונסק"ו. בעיר מועלית ב-14 באוגוסט וב-15 באוגוסט מדי שנה הצגה דתית חשובה בשם "מיסטרי ד'אלש" (Misteri d´Elx), המתארת את חייה של מריה. על פי כתובת ביוונית ברצפת פסיפס שנחשפה ב-1905 בחפירות ארכאולוגיות ב-L'Alcúdia, סמוך לאלש מדרום, משערים כי במקום התקיים בית כנסת במאות השלישית עד החמישית ובאתרו נבנתה לימים כנסייה נוצרית. מתקופת הכיבוש המוסלמי אין ידיעות על יישוב יהודי במקום. החל מ-1263 מופיעים שמות של נושאי משרה יהודים בהקשר לעיר אלש, בהם אסטרוק בונסיניור מברצלונה, מתורגמן שפעל באלש, ודון יצחק אבן וקאר, רופא ובעל קרקעות בסביבת העיר. ב-1308 היה יהודי אחראי לגביית המס מן העדה המוסלמית, והמוכס אברהם בן בחיי פעל באלש בשנות ה-80 של המאה ה-14. הסבֿרה בדבר שרידי בית כנסת יהודי בתשתית "הבסיליקה של אלש" נתונה בוויכוח מתמשך. צרפת טולוז, צרפת אלג'יריה אוראן, אלג'יריה מדיה וקבצים בנושא אלש בוויקישיתוף אתר האינטרנט הרשמי של אלש (בקטלאנית ובספרדית) אלש, באתר אנציקלופדיה בריטניקה (באנגלית) על יהודֵי אלש-אלצ'ה במאגר בית התפוצות אחד המחקרים האחרונים בנדון פורסם ב-2016; ראו: Robyn Faith Walsh, "Reconsidering the Synagogue/Basilica of Elche, Spain", Jewish Studies Quarterly 23, 2016, pp. 91–123
Are You Lonesome Tonight?

Are You Lonesome Tonight? (האם את בודדה הלילה?) הוא שיר פופולרי שנכתב במקור על ידי לו האנדמן ורוי טורק. השיר פורסם לראשונה בשנת 1926, אך הגרסה המוכרת ביותר של השיר היא גרסת הכיסוי של אלביס פרסלי משנת 1960. השיר הוקלט בנשוויל, טנסי ב-3 באפריל 1960 ולאחר מכן יצא לשווקים לראשונה ב-1 בנובמבר 1960. השיר נשאר במקום הראשון במצעד הפזמונים האמריקני במשך שישה שבועות ברציפות. אלביס נהג לעיתים רבות במהלך הופעות חיות, לשנות באופן אקראי את מילות השיר ולתת להן קונוטציות הומוריסטיות. מקרה נודע במיוחד התרחש בבית המלון אינטרנשיונל שבלאס וגאס ב-26 באוגוסט 1969. במהלך ההופעה, במקום לשיר: "האם את משקיפה ממפתן ביתך ומדמיינת אותי שם" ("Do you gaze at your doorstep and picture me there"), הוא שר "האם אתה מביט על ראשך הקירח ומצטער שאין לך שיער" ("Do you gaze at your bald head and wish you had hair"). רגעים לאחר מכן, כאשר אלביס הבחין באדם קירח בקהל, הוא פרץ בצחוק אשר נמשך לאורך שאר השיר. גרסה זו, אשר זכתה לפופולריות רבה, אף הגיעה למצעד ה-"Top 30" הבריטי בשנת 1982 לאחר שיצאה באופן רשמי לשווקים ב-1980. מדיה וקבצים בנושא Are You Lonesome Tonight? בוויקישיתוף עמוד השיר באתר songfacts.com (באנגלית) מידע על היצירה "Are You Lonesome Tonight?" באתר מיוזיק בריינז מידע על הקומפוזיציה "Are You Lonesome Tonight?" באתר AllMusic גרסאות נוספות ל"Are You Lonesome Tonight?" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Dream Lover

Dream Lover הוא שיר פופולרי שנכתב והוקלט על ידי בובי דארין ב-5 במרץ 1959. השיר הופק על ידי אהמט ארטגאן, ג'רי וקסלר וטום דאוד. השיר זכה להצלחה עצומה והגיע למקום השני במצעד הפזמונים האמריקני ובנוסף היה במקום הראשון במצעד הבריטי במשך שלושה שבועות במהלך חודש יולי של 1959. השיר יצא לשווקים כסינגל במהלך שנת 1959. את הזמר בובי דארין מלווה על הפסנתר ניל סדקה. השיר הוקלט והופץ בגרסאות כיסוי רבות, כמה מן הבולטות בהן: השיר הוקלט על ידי בן א. קינג עבור אלבומו משנת 1962 "King Sings for Soulful Lovers" השיר הוקלט על ידי ריקי נלסון במהלך סוף שנות השבעים. גרסה זו יצאה לשווקים בשנת 1986. השיר הוקלט על ידי דון מקליין עבור אלבומו משנת 1981 "Believers". השיר הוקלט על ידי ג'ון לנון בשנת 1980. מידע על היצירה "Dream Lover" באתר מיוזיק בריינז מידע על הסינגל "Dream Lover" באתר מיוזיק בריינז מידע על היצירה "Dream Lover" באתר Discogs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אלן אוסייר

אלן אוטילה אוסייר (בדנית: Ellen Ottilia Osiier; ‏13 באוגוסט 1890 – 6 בספטמבר 1962) הייתה סייפת יהודייה-דנית. האלופה האולימפית הראשונה ברומח לנשים. אוסייר נולדה בירינג. באולימפיאדת פריז (1924) נערכה לראשונה במשחקים האולימפיים תחרות סיף, רומח, לנשים. בגיל 33 זכתה בתחרות אוסייר במדליית זהב לאחר שניצחה בכל חמשת הקרבות בשלב הגמר. במדליית כסף זכתה גלדיס דייוויס מבריטניה (1-4) ובמדליית ארד זכתה גרטה הקשר אף היא מדנמרק (2-3).[דרושה הבהרה] בשלב רבע הגמר היא ניצחה בכל ששת הקרבות שלה וכן בשלב חצי הגמר היא ניצחה בכל חמשת הקרבות. היא סיימה את הטורניר עם 16 ניצחונות ללא הפסד. בעלה איוון אוסייר בעל מדליית כסף אולימפית בסיף, השתתף ב-7 אולימפיאדות. הוא זכה ב-25 תוארי אליפות דנמרק בסייף ב-3 מכשירים. בשנת 1962 נפטרה אוסייר בקופנהגן. מדיה וקבצים בנושא אלן אוסייר בוויקישיתוף אלן אוסייר, באתר olympedia.org ערך זה הוא קצרמר בנושא ספורטאים ובנושא דנים. אתם מוזמנים לתרום לוויקיפדיה ולהרחיב אותו.
עלה (פירושונים)

האם התכוונתם ל... עלה – אחד מאיברי הצמח עלה תאנה – מושג שמקורו בספר בראשית עלה עץ אדר – סמלה הלאומי של קנדה עלה – אחת מהסדרות בקלפי משחק אנגלו־אמריקאיים עלה – בתורת הגרפים, צומת שדרגתו 1 נקרא "עלה" עלה – צורה ארכאית של המילה דף (עמוד בספר) עלה (מוזיקה) – פס דק של חומר, שריטוטו יוצר צליל בכלי נגינה עיטור לוחמי המדינה (על"ה) – עיטור ישראלי המוענק על ידי משרד הביטחון למי שהיה חבר בארגונים צבאיים או בעלי אופי צבאי, מארגון "השומר" ועד לתקומת המדינה עמותות וארגונים: עמותת עלה (עזר לילד המיוחד) – שמה הקודם של עמותה ישראלית התומכת בילדים בעלי צרכים מיוחדים עלה נגב – כפר שיקומי למבוגרים בנגב עלה ירוק – מפלגה ישראלית עמותת על"ה – העמותה לקידום הסטודנטים העיוורים על"ה (האוני' העברית) – עלון למורה המתמטיקה (מתמטיקה לחטיבה העליונה), יוצא לאור על ידי המרכז הישראלי להוראת המדעים ע"ש עמוס דה-שליט, האוניברסיטה העברית, ירושלים על"ה (הטכניון) – עלון למורה המתמטיקה, כתב-עת להוראת המתמטיקה בבית הספר העל-יסודי, מיסודה של המח' להוראת הטכנולוגיה והמדעים בטכניון – קשר חם, חיפה עולה אלה